Dosimetri

Dosimetri on säteilyannosmittari, jolla mitataan henkilön saamaa ionisoivan säteilyn annosta. Sitä käyttävät säteilyvalvotulla alueella työskentelevät henkilöt, säteilytyöntekijät, muun muassa ydinvoimaloissa ja sairaaloissa. 

Dosimetrejä on kahdenlaisia: elektronisia, joista voidaan heti nähdä säteilyannosmäärät ja passiivisia filmidosimetrejä, joista voidaan myöhemmin mitata käyttäjän saama säteilyannos. Dosimetrien avulla valvotaan henkilökunnan säteilyannosta, joka ei saa ylittää sille säädettyjä raja-arvoja.Fysiikkaa biotieteitä opiskeleville, säteilysuojeludemonstraatio, s. 5-6 Elektronisten DIS-dosimetrien (direct ion storage) toimintaperiaate perustuu ionisaationkammioon, josta säteilyn synnyttämät varaukset kerätään puolijohteen avulla.

Elektroninen dosimetri hälyttää, mikäli säteilyn annosnopeus kasvaa liian suureksi. Elektroniseen dosimetriin voidaan myös ohjelmoida säteilyannosraja, jonka tullessa täyteen laite alkaa hälyttää.

Dosimetrin käyttäminen säteilyvalvotuilla alueilla on Suomessa pakollista. Jotta valvotulle alueelle pääsee työskentelemään on käytävä säteilyturvakoulutus, joka on edellytys dosimetrin saamiselle. Suomessa säteilyturvakeskus rekisteröi jokaisen säteilytyöntekijän saaman säteilyannoksen annosrekisteriinsä.

 Katso myös 
Filmidosimetri

 Lähteet 

 Aiheesta muualla 

 STUK: Säteilyturvallisuusvalvonta 

Luokka:Ydinvoima
Luokka:Turvalaitteet
Luokka:Mittalaitteet